**Балабақшада қолданатын технологиялар**

Бала – біздің болашағымыз. Қазіргі кезеңде білім, ғылым  саласында инновациялық технологиялар қаншалықты  маңызды болса, мектеп жасына дейінгі балаларды оқыту мен тәрбиелеуде де технологиялар ұғымы кеңінен қолданылатын ұғымдардың біріне айналды.  Қоғамның қазіргі даму кезеңінде мектепке дейінгі мекемелердегі білім беру жүйесінде оқыту, тәрбие беру үрдісін технологияландыру – басты мәселенің бірі. Осыған орай мектепке дейінгі мекемелердің тәжірибесіне оқыту мен тәрбиелеудің әр түрлі технологиялары жасалып енгізілуде. Білім беру жүйесінде инновациялық технологияны қолдану келешек ұрпақтың еркін дамуына, жан-жақты білім алуына, белсенді, шығармашыл болуына жағдай жасау әрбір педагогтың міндеті болып табылады. Сол себепті мектепке дейінгі ұйымдарда педагогтардың негізгі міндеті: әдіс тәсілдерді дұрыс таңдау,жаңаша педагогикалық технологияларды дұрыс қолдана білу,жеке тұлғаның дұрыс дамып қалыптасуы үшін ыңғайлы жағдай жасау. Қазіргі таңдағы білім беру инновациялық оқыту технологияларының түрлері мыналар:

1.Денсаулық сақтау технологиясы

2.Жобалы-іс шығармашылық технологиясы

3.Лэпбук технологиясы

4.Дамыта оқыту технологиясы

5.Ақпараттық қатынастық технология

6.Ойын технологиясы

7.Мнемотехнология

8.ТРИЗ технологиясы

  Балалардың тілін дамытуда келесі кедергілердің бары ешкімге де құпия емес,:-сөздік қорының кемдігі;-сөйлемдегі сөз тіркестерін дұрыс таба алмауы;-дыбыстау кемшілігі;-есте сақтауы-берілген тақырыпқа сюжеттік немесе сипаттау әңгіме құра алмауы;-өз ойын дұрыс жеткізе алмауы. Өз ойын жеткілікті айтуға , ретімен дұрыс сөйлеуге қалай көмек береміз деген сұрақтар туады. Мектеп жасына дейінгі балалардың тілін дамытуда мнемотехника әдісі маңызды.Мнемотехника – дегеніміз не? Мнемотехника - есте сақтау,оны дұрыс жеткізе білудегі әдіс пен тәсілдер жүйесі. Қазіргі кезде мектеп жасына дейінгі балалардың тілін дамытуда мнемотехнологиясын қолдану өзекті болып тұр.

Мақсаты: Мнемотехника технологиясын оқу қызметінде қосымша және дербестік іс-әрекетінде қолдану.Міндеті -Байланыстыра сөйлеуді дамыту; -Негізгі психологиялық процестерді дамыту – есте сақтау, зейін, образды ойлау қабілетін дамыту-Балалардың творчестволық қабілеттерін дамыту, өздік схемаларды құрастыруды үйрету;-үлгі бойынша жұмыс жасау ережелерді сақтауды үйрету;-Мнемотехника арқылы жаңа тақырыпқа деген қызығушылықтарын арттыру. Мнемотехника - оңай жолдан қиынына қарай құрылады. Жұмысты ең оңай мнемоквадраттан бастап, жай ғана мнеможолдарға өтіп, сосын мнемокестеге өту қажет.Ең бастысы – көрнекілік, тірек-сызба, бейнелеген суретіміз балаға түсінікті болуы. Схема - мнемокесте балалардың тілін дамытудағы дидактикалық құрал болып табылады.  Оны біз қолданатын кезіміз: -Сөздік қорын байыту үшін -Әнгіме құруға ұйретуге -Жұмбақ жасыру және шешуде -Көркем әдебиетті мазмұндауда.

**ТРИЗ технологиясы**

Мектепке дейінгі оқыту мен тәрбиелеу үрдісінде шығармашылық қабілетті барынша дамытуға және тұлғаның өзіндік дамуына бағытталған педагогикалық технологиялардың бірі -триз технологиясы. ТРИЗ – кең тараған таныс педагогикалық жүйе. Ол – тапқырлық тапсырмаларды шешу теориясына және шығармашылық тұлға дамыту теориясына негізделген. оны ресейлік ғалым және қиялшыл – жазушы Генрих Альтшуллер жасаған. МАҚСАТЫ: - балалардың қиялын ғана емес, сонымен қатар шынайылықты түсініп жүйелі ойлауға; өзін - өзі тануға; қоршаған ортаның қиындығын байқауға; өздерінің шағын қиындықтарын шешуге баулу . ТРИЗШЫЛАРДЫҢ ҰРАНЫ – «БАРЛЫҒЫН АЙТУҒА БОЛАДЫ!

**Денсаулық сақтау технологиялары**

Мектепке дейінгі мекемеде баланың өмірлік іс-әрекеті әртүрлі нысанда және түрлі әрекеттер көмегімен денсаулығын сақтауға және нығайтуға бағытталған болу керек. Қазіргі уақытта бұл кешен «денсаулықты сақтау технологиясы» деп аталады. Тәрбиелеу –сауықтыру, түзету және алдын алу шаралары біртұтас жүйе ретінде сабақтастық үрдісінде жүзеге асады. Денсаулық сақтау технологиясының мақсаты: Мектеп жасына дейінгі баланың денсаулығын сақтау мүмкіндігін қамтамасыз ету,

СӨС туралы қажетті білімін, білігін және дағдысын қалыптастыру,

Алған білімін күнделікті өмірде қолдануға үйрету.

Денсаулық сақтау технологиялары 3 топқа бөлінеді:

1. Денсаулықты сақтау және ынталандыру технологиялары

2. СӨС меңгерту технологиялары

3. Түзету технологиялары

Денсаулықты сақтау және ынталандыру технологиялары

Динамикалық үзілістер

Қимылды және спорттық ойындар

Релаксация

Саусақ жаттығулары

Көзге арналған жаттығулар

Тыныс алу жаттығулары

Ұйқыдан кейінгі жаттығулар

Ритмопластика